CELEX: 62016TN0467
Language: et
Date: 2016-08-19 00:00:00
Title: Kohtuasi T-467/16: 19. augustil 2016 esitatud hagi – Flir Systems Trading Belgium versus komisjon

17.10.2016   
            
            
               ET
            
            
               Euroopa Liidu Teataja
            
            
               C 383/19
            
         19. augustil 2016 esitatud hagi – Flir Systems Trading Belgium versus komisjon
   (Kohtuasi T-467/16)
   (2016/C 383/27)
   Kohtumenetluse keel: inglise
   
      Pooled
   
   
      Hageja: Flir Systems Trading Belgium (Meer, Belgia) (esindajad: advokaadid N. Reypens, C. Docclo ja T. Verstraeten)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               liita käesolev kohtuasi ja kohtuasi T–131/16 nende seotuse tõttu menetluse suulise osa ja kohtuotsuse huvides;
            
         
               —
            
            
               võtta vastu ja rahuldada käesolevas hagiavalduses esitatud tühistamisväited;
            
         
               —
            
            
               tühistada vaidlustatud otsuse (1) artiklid 1 ja 2;
            
         
               —
            
            
               teise võimalusena tühistada vaidlustatud otsuse artikkel 2 osas, milles see ei kehtesta üleminekumeetmeid;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjendamiseks esitab hageja seitse väidet.
   
               —
            
            
               Esimene väide, milles leitakse, et väidetavat riigiabi andvate õigusaktide tuvastamisel on tehtud ilmne hindamisviga ja määruse nr 2015/1589 (2) artikli 1 punkti d tõlgendamisel on rikutud õigusnormi.
            
         
               —
            
            
               Teine väide, milles leitakse, et võrdlussüsteemi kirjeldamisel on tehtud faktiviga, selle süsteemi analüüsimisel on tehtud ilmne hindamisviga ja ELTL artikli 107 lõike 1 ning määruse nr 2015/1589 artikli 1 punkti a kohaldamisel on rikutud õigusnormi.
            
         
               —
            
            
               Kolmas väide, milles leitakse, et majandusliku eelise hindamisel on tehtud viga ja ELTL artikli 107 lõike 1 ning määruse nr 2015/1589 artikli 1 punkti a kohaldamisel on rikutud õigusnormi.
            
         
               —
            
            
               Neljas väide, milles leitakse, et vaidlusaluse korra ELTL artikli 107 lõike 1 ning määruse nr 2015/1589 artikli 1 punkti a tähenduses riigiabina käsitlemiseks vajaliku valikulisuse hindamisel on tehtud viga ja vaidlusaluse korra mehhanismide analüüsimisel on tehtud hindamisviga.
            
         
               —
            
            
               Viies väide, milles leitakse, et vaidlusaluse korra kohaldamise tingimuste põhjendatuse analüüsimisel on tehtud hindamisviga.
            
         
               —
            
            
               Kuues väide, milles leitakse, et vaidlusalusest kavast väidetavalt tulenenud eelise hindamisel on tehtud viga ja selle kava kontrollimisel puudub täpsus.
            
         
               —
            
            
               Seitsmes väide, milles leitakse, et rikutud on maksumaksjate õiguspäraseid ootusi ja õiguskindlust.
            
         
      (1)  Komisjoni 11. jaanuari 2016. aasta otsus Belgia ülemäärase kasumi maksust vabastamise korra kohta (riigiabi kava SA.37667 (2015/C) (ex 2015/NN)).
   
      (2)  Nõukogu 13. juuli 2015. aasta määrus (EL) nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).